**Pădure de păianjeni**

*Tincuta Sava Borsan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pădure de păianjeni

Știi mamă, pe aici viii nu se mai găsesc

din când în când un porumbel

sărută un copil noaptea.

Atunci când mă legănai

îmi cântai atât de frumos despre ale pământului

și eu visam, visam căprioare

zburdând peste verdele lumii.

Acum cerberii sunt stăpâni aici mamă,

peste tot este o pădure de păianjeni

ce crește sub rădăcini de tăcere.

Când îmi e dor de oameni,

îmi iau desenele, le ating ușor,

închid ochii și cerul se apleacă.

O stea îmi sărută fruntea.